**ΑΙΤΗΣΗ ΓΙΑ ΠΑΡΑΙΤΗΣΗ** μπορεί να υποβληθεί από εκπαιδευτικούς Πρωτοβάθμιας Εκπαίδευσης από την **Πέμπτη 1-2-2024** έως και την **Δευτέρα 12-2-2024** και θεωρείται ότι έχει γίνει αποδεκτή και λύεται αυτοδικαίως η υπαλληλική σχέση (αιτούντων-ουσών) εκπαιδευτικών στις 31-08-2024, με την επιφύλαξη ύπαρξη κωλύματος της παρ.2 του άρθρου 148 του Υ.Κ. (ν.3528/2007-ΦΕΚ 26 Α΄).

Ανάκληση της αίτησης παραίτησης, λόγω μη ύπαρξης ειδικής νομοθετικής ρύθμισης για το εκπαιδευτικό προσωπικό, μπορεί να κατατίθεται στη διεύθυνση μέσα σε ένα μήνα από την ημερομηνία υποβολής της αίτησης παραίτησης, σύμφωνα με την παρ.4 του άρθρου 148 του ν.3528/2007 (Α΄26).

Οι Εκπαιδευτικοί μπορούν να καταθέσουν την αίτηση παραίτησης με e-mail, ή με φυσική παρουσία. Επίσης υπάρχει η δυνατότητα της εξ’ αποστάσεως υποβολής της αίτησης παραίτησης ή/ και ανάκλησης αυτής μέσω της Ενιαίας Ψηφιακής Πύλης της Δημόσιας Διοίκησης (gov.gr) του Υπουργείου Ψηφιακής Διακυβέρνησης, όπως αναφέρεται στην αριθ.41410/Ε3/30-3-2020 (ΑΔΑ: ΩΙΩΖ46ΜΤΛΗ-2Τ4) εγκύκλιο της Γενικής Διεύθυνσης Εκπαιδευτικού Προσωπικού Π.Ε. και Δ.Ε. . Επισημαίνεται ότι, στην περίπτωση έκδοσης ηλεκτρονικής υπεύθυνης δήλωσης (αίτησης) παραίτησης ή και/ανάκλησης αυτής μέσω του gov.gr, o/η εκπαιδευτικός θα πρέπει να έχει εκδώσει την εν λόγω ηλεκτρονική δήλωση (αίτηση) εντός των ορισθεισών προθεσμιών, και να την υποβάλλει εντός των ίδιων προθεσμιών. Τα ανωτέρω ισχύουν ανάλογα και για τα μέλη ΕΕΠ-ΕΒΠ (σχετ.αρ.28 παρ.2α ν.4186/2013 (Α΄193)).

ΕΠΙΣΗΜΑΝΣΕΙΣ

*1)Επειδή έχουν επέλθει πολλές αλλαγές στις συνταξιοδοτικές διατάξεις, κρίνεται απαραίτητο πριν την υποβολή της αίτησης παραίτησης, οι ενδιαφερόμενοι εκπαιδευτικοί να ενημερωθούν από το Γ.Λ.Κ. ώστε να είναι σίγουροι πως πληρούν όλες τις προϋποθέσεις συνταξιοδότησης. Συγκεκριμένα, θα πρέπει να εξασφαλίσουν ότι θεμελιώνουν συνταξιοδοτικό δικαίωμα (συμπλήρωση του ελάχιστου απαιτούμενου χρόνου) καθώς και το απαιτούμενο όριο ηλικίας συνταξιοδότησης.*

*2)Σας ενημερώνουμε πως αποκλειστικά υπεύθυνοι για την υποβολή της αίτησης παραίτησης είναι οι εκπαιδευτικοί και ο ρόλος της Διεύθυνσης είναι επικουρικός και διεκπεραιωτικός. Το Γενικό Λογιστήριο του Κράτους είναι η μόνη αρμόδια υπηρεσία και γνώστης των συνταξιοδοτικών διατάξεων καθώς και του ύψους του ποσού της σύνταξης-μερίσματος.*

Σας υποβάλλουμε συνημμένα:

1.Υπόδειγμα της αίτησης παραίτησης.

2. Υπόδειγμα της αίτησης ανάκλησης.

3.Δικαιολογητικά για συνταξιοδότηση.

**ΔΙΚΑΙΟΛΟΓΗΤΙΚΑ ΓΙΑ ΣΥΝΤΑΞΙΟΔΟΤΗΣΗ**

1. ΠΙΣΤΟΠΟΙΗΤΙΚΟ ΟΙΚΟΓΕΝΕΙΑΚΗΣ ΚΑΤΑΣΤΑΣΗΣ.

2. ΦΩΤΟΑΝΤΙΓΡΑΦΟ ΠΡΩΤΗΣ ΣΕΛΙΔΑΣ ΒΙΒΛΙΑΡΙΟΥ ΤΡΑΠΕΖΙΚΟΥ ΛΟΓΑΡΙΑΣΜΟΥ (με πρώτο το επώνυμο του συνταξιούχου) ΠΟΥ ΕΠΙΘΥΜΕΙΤΕ ΝΑ ΠΙΣΤΩΝΕΤΑΙ Η ΣΥΝΤΑΞΗ ΣΑΣ.

3. ΦΩΤΟΑΝΤΙΓΡΑΦΟ ΑΣΤΥΝΟΜΙΚΗΣ ΤΑΥΤΟΤΗΤΑΣ.

4. ΑΜΚΑ ΣΕ ΕΝΤΥΠΗ ΜΟΡΦΗ.

5. ΦΩΤΟΑΝΤΙΓΡΑΦΟ ΣΤΡΑΤΟΛΟΓΙΚΗΣ ΚΑΤΑΣΤΑΣΗΣ ΤΥΠΟΥ Α΄(για του άνδρες).

6. ΠΙΣΤΟΠΟΙΗΤΙΚΑ ΦΟΙΤΗΣΗΣ ΠΑΙΔΙΩΝ ΠΟΥ ΣΠΟΥΔΑΖΟΥΝ (ΕΦΟΣΟΝ ΥΠΑΡΧΟΥΝ ΜΕΧΡΙ ΚΑΙ ΤΟ 24ο ΕΤΟΣ ΗΛΙΚΙΑΣ).

7. ΒΕΒΑΙΩΣΕΙΣ ΕΞΑΓΟΡΑΣ ΠΡΟΫΠΗΡΕΣΙΑΣ.

8. ΣΕ ΠΕΡΙΠΤΩΣΗ ΠΟΥ ΕΧΕΤΕ ΔΙΟΡΙΣΤΕΙ ΣΤΟ ΔΗΜΟΣΙΟ ΜΕ ΟΠΟΙΑΔΗΠΟΤΕ ΙΔΙΟΤΗΤΑ ΜΕΤΑ ΤΗΝ 1/1/1983, ΔΙΚΑΙΟΛΟΓΗΤΙΚΑ ΠΟΥ ΝΑ ΑΠΟΔΕΙΚΝΥΟΥΝ ΤΟΥΣ ΑΣΦΑΛΙΣΤΙΚΟΥΣ ΦΟΡΕΙΣ ΣΤΟΥΣ ΟΠΟΙΟΥΣ ΕΧΕΤΕ ΕΡΓΑΣΤΕΙ (ΑΝ ΕΙΧΑΤΕ ΕΡΓΑΣΤΕΙ) ΔΗΛΑΔΗ ΟΚΑ/ΟΑΕΕ/ΟΓΑ Κ.Λ.Π.

9. ΒΕΒΑΙΩΣΗ ΚΑΤΑΜΕΤΡΗΣΗΣ ΕΝΣΗΜΩΝ Ι.Κ.Α.(εάν έχει γίνει).

10.ΑΡΙΘΜΟΣ ΜΗΤΡΩΟΥ ΑΣΦΑΛΙΣΜΕΝΟΥ (Α.Μ.Α.) ΣΕ ΠΕΡΙΠΤΩΣΗ ΠΟΥ ΕΧΕΤΕ ΟΠΟΙΑΔΗΠΟΤΕ ΠΡΟΫΠΗΡΕΣΙΑ ΠΡΙΝ ΤΟ ΔΙΟΡΙΣΜΟ ΣΑΣ Η ΕΠΙΘΥΜΕΙΤΕ ΤΗΝ ΕΦΑΡΜΟΓΗ ΤΩΝ ΔΙΑΤΑΞΕΩΝ ΔΙΑΔΟΧΙΚΗΣ ΑΣΦΑΛΙΣΗΣ. Ο Α.Μ.Α. ΑΝΑΓΡΑΦΕΤΑΙ ΣΤΗΝ ΚΑΡΤΕΛA ΕΝΣΗΜΩΝ.

11. ΣΕ ΠΕΡΙΠΤΩΣΗ ΠΟΥ ΥΠΑΡΧΕΙ ΓΝΩΜΑΤΕΥΣΗ ΥΓΕΙΟΝΟΜΙΚΗΣ ΕΠΙΤΡΟΠΗΣ (ΓΙΑ ΠΟΣΟΣΤΟ ΑΝΑΠΗΡΙΑΣ 67% ΚΑΙ ΑΝΩ) ΕΙΤΕ ΤΟΥ ΣΥΝΤΑΞΙΟΥΧΟΥ, ΕΙΤΕ ΚΑΠΟΙΟΥ ΜΕΛΟΥΣ ΤΗΣ ΟΙΚΟΓΕΝΕΙΑΣ ΤΟΥ, ΘΑ ΠΡΕΠΕΙ ΝΑ ΤΗΝ ΠΡΟΣΚΟΜΙΖΕΤΕ.

ΤΜΗΜΑ Γ΄ΠΡΟΣΩΠΙΚΟΥ

Πληροφορίες: Αριστέα Γόγολου

Τηλέφωνο: 2665 0 25196